  vk.com (. Российский Дом народного творчества) Анжелика Тихонова корреспондент 0+ 20-22 куартолэзе Ижкарын нырысьсэ Ас мылкыдзыя люкаськем творчествоя коллективъёслэн огъяросси фестиваль-конкурссылэн люкетэз ортчоз. Отчы Приволжск но Урал федерал округъёсысь 15 тужгес усто коллективъёс пыриськозы. Со сярысь Калык творчествоя элькун юртлэн пресс-службаез ивортӥз. Соос ас улосвылъёссэс пӧртэм номинациосын возьматозы: – театр коллективъёс (Марий Эл – «Маска» калык театр, Саратов улосвыл – «Светлячок» мунё театрлэн калык коллективез, Ханты-Манси автоном округ – «Дельтаплан» театр-студия, Челябинск улосвыл – «Нарния» театр-студия) (16+); – цирк коллективъёс (Пермь шаер – «Грация» коллектив, Ульяновск улосвыл – спортъя но циркъя «Импульс» студия, Свердловск улосвыл – «ГРЮН» цирк студия) (0+); – эктонъя коллективъёс (Нижний Новгород улосвыл – Калык кырӟанъя «Любава» ансамбль бордын ужась нылпи студия, Пермь шаер – эктонъя «Юность» калык театр, Татарстан – Кырӟанъя но эктонъя «Алабуга» ансамбль) (0+); – академ хоръёс но вокально-хоровой ансамбльёс (Самара улосвыл – А. И. Пахомов нимо «Аура» хор капелла, Удмуртия – «RЕСПУБЛИКА» калык хор, Башкортостан – Башкортостанысь калык творчествоя дано коллектив, Воргоронъёслэн «Виват» калык хор капеллазы) (0+). Пыриськисьёс 2 миллион манет тыр грант басьтон понна нюръяськозы. Ужрадэз 20-тӥ куартолэзе Удмуртиысь кун йӧскалык театрын сӥё-дано усьтозы. Отын ик «Театр коллективъёс» номинацие пыриськисьёслэсь ужъёссэс учкозы. Пусъём, фестиваль-вожвылъяськон «Культура» йӧскалык ӵектос улсын радъяське. Тодэ вайытом, Ижкарын Муслим Магомаевез буре ваёнлы сӥзем кырӟанъя вожвылъяськон ортчоз. Тегъёс: Удмуртия Ижкар Лулчеберет фестиваль вожвылъяськон Россия  